സൈബര് സെക്യൂരിറ്റി സ്റ്റാര്ട്ടപ്പായ ടെക്നിസാങ്റ്റിന് നവീകരണ ഫണ്ടിംഗുമായി ഐഐടി കാണ്പൂര് കൊച്ചി: ഇന്ത്യയില് തെരഞ്ഞെടുത്ത 13 സ്റ്റാര്ട്ടപ്പുകളുടെ ആദ്യ കൂട്ടായ്മയുടെ ഭാഗമായി കൊച്ചിയില് പ്രവര്ത്തിച്ചു വരുന്ന ബിഗ് ഡാറ്റാ സൈബര് സെക്യൂരിറ്റി സ്റ്റാര്ട്ടപ്പായ ടെക്നിസാങ്റ്റിന് 22 ലക്ഷം രൂപ സ്റ്റാര്ട്ടപ്പ് ഗ്രാന്റും ഫെലോഷിപ്പ് ഫണ്ടിംഗും പ്രഖ്യാപിച്ച് ഐഐടി കാണ്പൂരിലെ സി3ഐഹബ്. ഡിജിറ്റലൈസേഷന് വര്ദ്ധിക്കുന്ന ഈ സാഹചര്യത്തില് സ്ഥാപനങ്ങള് തമ്മിലുള്ള ഈ സഹകരണം, സമൂഹത്തില് അനിവാര്യമായിക്കൊണ്ടിരിക്കുന്ന സൈബര്സുരക്ഷാ സ്റ്റാര്ട്ടപ്പുകളുടെ വളര്ച്ച മെച്ചപ്പെടുത്തുന്നതിന് ഉപകാരപ്രദമാകും,. കൂടാതെ രാജ്യത്തെ ഡിജിറ്റല് സുരക്ഷാ ആവശ്യങ്ങള് കൈകാര്യം ചെയ്യാന് സഹായിക്കുകയും ചെയ്യും. കൂടുതല് ഫണ്ടുകള് നേടുന്നതിനും, സ്വകാര്യ മേഖലയിലും പൊതു മേഖലയിലുമുള്ള ഉപഭോക്താക്കളിലേക്ക് എളുപ്പത്തില് എത്തിച്ചേരുന്നതോടൊപ്പം അന്തര്ദ്ദേശീയമായി തങ്ങളുടെ സേവനങ്ങള് വ്യാപിക്കുന്നതിനും ഇത് ടെക്നിസാങ്റ്റിനു സഹായകമാകും . സൈബര്ഫിസിക്കല് സിസ്റ്റങ്ങളിലെ സുരക്ഷാ പ്രശ്നങ്ങള് പൂര്ണമായും പരിഹരിക്കാന് കഴിയുന്ന തരത്തിലാണ് സി3ഐഹബ് സ്ഥാപിച്ചിരിക്കുന്നത്. സുരക്ഷാ തകരാറുകള് വിശകലനം ചെയ്യുന്നതും സിസ്റ്റം ആര്ക്കിടെക്ചറിന്റെ വിവിധ തലങ്ങളില് അവയെ അഭിസംബോധന ചെയ്യുന്നതിനുള്ള ടൂളൂകള് വികസിപ്പിക്കുന്നതും മുതല് ഈ ടൂളുകള് വിന്യസിക്കാന് തയ്യാറായ സോഫ്റ്റ്വെയറുകളിലേക്ക് പരിവര്ത്തനം ചെയ്യുകയും ,ടൂളുകളെ കൃത്യമായ മാനദണ്ഡത്തില് വികസിപ്പിക്കുന്ന സ്റ്റാര്ട്ടപ്പുകള്ക്ക് സി3ഐഹബ് പിന്തുണ നല്കുകയും ചെയ്യുന്നു. കൂടാതെ സി3ഐ ഹബ്, ഐഐടി കാണ്പൂരിലെ അവരുടെ പങ്കാളിയായ ഫസ്റ്റ് വഴി , തെരഞ്ഞെടുത്ത സ്റ്റാര്ട്ടപ്പുകള്ക്ക് സമഗ്രമായ പിന്തുണ നല്കുകയും വരും തലമുറയിലെ സൈബര് സുരക്ഷ ഗവേഷകര്ക്കും പ്രൊഫഷണലുകള്ക്കും പരിശീലനം നല്കുകയും ചെയ്യുന്നു . നന്ദകിഷോര് ഹരികുമാര്, ഡിന്സണ് ഡേവിഡ് കുര്യന്, രാകേഷ് ഐക്കര എന്നിവരാണ് ഡിജിറ്റല് റിസ്ക് മാനേജ്മെന്റ് രംഗത്ത് മികച്ച സേവനം പ്രദാനം ചെയ്ത് കൊച്ചിയില് പ്രവര്ത്തിച്ചു വരുന്ന സൈബര് സുരക്ഷാ സ്റ്റാര്ട്ടപ്പായ ടെക്നിസാങ്റ്റിന്റെ സ്ഥാപകര്. സ്വന്തമായി വികസിപ്പിച്ച AI പവര്ഡ് ഡിജിറ്റല് റിസ്ക് മോണിറ്ററിംഗ് പ്ലാറ്റ്ഫോമായ ഇന്റഗ്രിറ്റെ ഉപയോഗിച്ച് സൈബര് മേഖലയിലെ അപകടങ്ങള്, സ്വകാര്യ ഡേറ്റാ ലംഘനങ്ങള് തുടങ്ങിയ പ്രശ്നങ്ങള് ഇല്ലാതാക്കുക എന്നതാണ് ടെക്നിസാങ്റ്റിന്റെ പ്രധാന ലക്ഷ്യം. ഈ കാലഘട്ടത്തില് ഏറ്റവും കൂടുതല് അനിവാര്യമായുള്ള സൈബര് സുരക്ഷാ സ്റ്റാര്ട്ടപ്പുകളെ ത്വരിതപ്പെടുത്തുന്നതിനായി കേന്ദ്ര സര്ക്കാ രിന്റെ പിന്തുണയോടെ ഐഐടി കാണ്പൂര് പോലെയുള്ള നിരവധി വിദ്യാഭാസ സ്ഥാപനങ്ങള് മുന്നോട്ട് വരികയാണ്. ഡിജിറ്റല് മേഖലയിലെ പ്രശ്നങ്ങള് തത്സമയം പരിഹരിക്കുന്ന കൂടുതല് സ്റ്റാര്ട്ടപ്പുകളെ നമ്മുടെ രാജ്യത്തിന്റെ സൈബര് സുരക്ഷാ ആവശ്യങ്ങള് സമ്ബന്നമാക്കുന്നതിനായി ഇന്ത്യ പ്രഥമ വിദ്യാഭ്യാസ സ്ഥാപനങ്ങള് പിന്തുണയ്ക്കണം. ടെക്നിസാങ്റ്റിന്റെ സ്ഥാപകനും സിഇഒ യുമായ നന്ദകിഷോര് ഹരികുമാര് അഭിപ്രായപ്പെട്ടു .The post സൈബര് സെക്യൂരിറ്റി സ്റ്റാര്ട്ടപ്പായ ടെക്നിസാങ്റ്റിന് നവീകരണ ഫണ്ടിംഗുമായി ഐഐടി കാണ്പൂര് first appeared on MalayalamExpressOnline.